Strings (2004)

Strings er en dansk dukkefilm fra 2004. Filmen ble regissert av Anders Rønnow Klarlund, og Bernd Ogrodnik var produksjonens ledende dukkespiller. Dukkene som brukes i filmen er marionetter.

Manus var skrevet av Naja Marie Aidt og Anders Rønnow Klarlund. Filmen ble til som en co-produksjon med danske, svenske, norske og britiske (UK) samarbeidspartnere.

Handling 
Filmen er en fantasy-actionfilm som handler om unggutten Hal Tara. Hans eldgamle far var hersker i riket Hebalon, frem til han brått døde. Hal Tara legger ut på en reise der målet er å hevne farens død. Men sønnen var ikke klar over at faren hans ikke ble myrdet, i virkeligheten hadde han begått selvmord. Før han hadde dødd, skrev herskeren et avskjedsbrev til sønnen sin, hvor han advarer sønnen sin om broren Nezo og hans assistent Ghrak - som også er ute etter tronen etter ham. Men Nezo klarer å få tak i brevet før Hal rekker å finne det. De legger snart skylden på kongens dødsfall på Zenithene, et folk som Hebalon ligger i fiendskap med. Hal tar snart kontakt med onkelen sin Erito, sjefen for troppene deres, for å finne farens morder. Erito blir imidlertid utpresset til å forhindre at Hal kommer tilbake, ellers kommer Eritos kone Eike og deres ufødte barn til å bli drept.

Aldersgrense 
I Norge fikk filmen aldersgrense 11 år. Medietilsynet ga følgende begrunnelse for sin vurdering:«Marionetter fyller rollene i denne filmen hvor strid og hevn er sentrale tema. Filmen får 11-årsgrense da den inneholder flere brutale enkeltscener, og er gjennomgående mørk og urovekkende.»

Danske stemmer 
 Jens Jacob Tychsen som Hal 
 Iben Hjejle som Zita
 Henning Moritzen som Kahro
 Jesper Langberg som Nezo
 Jens Arentzen som Ghrak
 Marina Bouras som Jhinna
 Søren Spanning som Erito
 Pernille Højmark som Eike
 Paul Hüttel som Agra
 Rasmus Botoft som Lo

Priser og utmerkelser 
Strings vant den danske Robert-prisen i kategorien Årets børne- og familiefilm.

Referanser

Eksterne lenker 
 

Danske animasjonsfilmer
Filmer fra 2004
Figurteater
Robertprisen for årets barne- og familiefilm